***Sakinį pradedame rašyti didžiąja raide. Sakinio pabaigoje dedame tašką. Diktuojančiam reikia stengtis taisyklingai tarti garsus. Rašantys diktantą turi atidžiai klausytis tarimo.***

**Vaikų pilis**

     Vaikai stato pilį. Džiugas ir Simas kasa smėlį. Henrikas neša vandenį. Aplink pilį iškas upelį. Pastatys tiltą. Prie pilies supils kalną. Po kalnu išraus tunelį.

**Vaikai vaidins**

     Tomas varto knygą. Kuri pasaka apie vilką ir lapę? Tomas su klasės draugais vaidins pasaką. Jis bus vilkas. Danutė bus lapė. Vilkas visada kvailas, o lapė gudri.

**Sena pilis**

     Ant kalno stovi sena pilis. Jos sienos storos. Langai maži. Kieme yra patranka. Ten guli ir didelis akmuo. Ant jo degė laužas.

**Lapės namai**

     Miške yra lapės namai. Gudruolė ten turi dvi olas. Viena ola skirta žiemai. Ji gili ir šilta. Kita ola iškasta vasarai. Ji vėsi.

**Sena liepa**

     Liepa labai sena. Jos liemuo storas. Žievė tamsi ir ruda. Bet lapai žali, sveiki. Žiedai geltoni, kvapnūs.

**Pienės**

     Graži pieva. Žydi pienės. Žiedai - mažos saulutės. Ateina vakaras. Pienės užmiega.

**Pavasaris**

     Švietė saulė. Sniegas tirpo. Pavasaris. Prie upės pražydo purienos. Jos kaip mažos saulutės.

**Draugai**

    Saulius ir Marius žaidė smėlio dėžėje. Smėlis gerai lipo. Vaikai pastatė pilį. Aplink iškasė griovį. Per griovį nutiesė tiltą. Prie pilies tupėjo Rudis. Jis saugojo pilį.

**Cirke**

     Jonukas su sesute buvo cirke. Arenoje šokinėjo katės. Lapatavo meškos. Striksėjo kengūros. Lankus suko pantera. Palubėje tupėjo papūga ir visus kalbino.

**Prie miško**

     Netoli miško stovi maža trobelė. Trobelėje gyvena miško sargas. Jo sodas aptvertas tvora. Sode ganosi avytės.

**Vyto namas**

     Toli matyti miškas. Už miško yra ežeras. Ant ežero kranto stovi Vyto namas. Vyto namas yra didelis ir gražus.

**Visi dirba**

     Aš skaitau knygą. Julius rašo laišką. Elytė siuva suknutę. Vilius su broliuku stato smėlio pilį. Saulė visiems šypsosi.

**Pavasaris**

     Ima lašėti nuo stogo. Paskui nelieka sniego. Visur tik vanduo. Prie upelio daugybė purienų. Girdžiu vyturio dainą. Matau pempę.

**Duona su grietine**

     Atriek duonos riekę. Paimk dubenėlį. Sutrupink duoną. Uždėk šiek tiek grietinės. Užberk druskos. Išmaišyk ir valgyk.

**Sargiukas**

     Alius turi mažytį šuniuką. Jo vardas Sargiukas. Šuniukas laka pieną ir ėda košę. Sargiukas dar nemoka aploti žmonių. Jis bus gražus šuo.

**Žibuoklės**

     Liovėsi šėlti žvarbios vėtros. Pavasario saulutė ištirpino sniegą. Pabudino augalus. Pražydo žibuoklės. Tik mėlynuoja šlaitai. Ramūnas puokštelę priskynė mamytei. Mamytei buvo linksma.

**Triušiukai**

     Garde tupi triušiukai. Jų ausytės ilgos ir stačios. Uodegytės striukos. Kailiukai žvilga. Atnešiau triušiukams žolytės. Padėjau vandenėlio. Jie kremta lapelius. Net gražu žiūrėti. Tegul ėda mažiukai. Tegul auga.

**Genys**

     Genys snapu kala sausą šaką. Ši aidi, trata, virpa. Tai genio būgnas. Genys pirmas pavasarį sulos paragauja. Štai kodėl genelis sukinėjasi beržyne.

**Miško sanitarės**

     Pušyne po egle stovi skruzdėlynas. Ten gyvena skruzdėlytės. Jos dirba ir dirba. Antai viena velka spyglį. Kita neša šapelį. Dar kitos parūpina maisto.

**Kiškis**

     Vaidutis su tėtuku ėjo per eglyną. Miške gražu ir tylu. Po krūmu tupi kiškutis. Jis kremta žolytę. Net jo ausys linksi. Trakšt šakelė nulūžo. Kiškelis šoko ir nurūko.

**Tikras meistras**

     Audrius yra tikras meistras. Jis sukalė lesyklą. Padirbo paveikslui rėmelius. Nupynė krepšelį. Krepšelį padovanos savo seneliui.

**Pelytė**

     Išaušo rytas. Patekėjo saulutė. Atsikėlė pelytė ir neturi jokio darbelio. O be darbelio nuobodu ir liūdna. Pelytė susirado adatėlę. Pasisiuvo gražų sijonėlį.